Criptomonedele au apărut ca o formă de independență a populației față de bănci sau instituții financiare – de care populația din lumea întâi nu se poate plânge – dar la care o foarte mare parte din populația globului nu are acces. Inaccesibilitatea serviciilor financiare bancare tradiționale, cât și administrarea finanțelor care a avut loc în marea criză precendentă, a dus la crearea în 2009 a primei criptomonede: Bitcoin.
Deși nu sunt utilizate la scară largă și oamenii încă sunt sceptici, criptomonedele au creat o întreagă industrie cibernetică și o piață financiară nouă, de unde se poate scoate profit din tranzacționare și investiții, printre altele.